Učenici Osnovne škole „Rivarela“ Novigrad i talijanske osnovne škole, zajedno sa svojim učiteljicama bili su dana 6. svibnja 2015. na prezentaciji Programa zavičajne nastave u sklopu programa Škole u srcu zavičaja u Pazinu.

U predvorju Spomen doma učenici škola, koje su bile u projektu, izložili su svoje uratke kojim su nastojali prenijeti dašak atmosfere, kreativnosti, angažiranosti u svojim radionicama tijekom projektnih dana.

Program je prigodnim i zahvalnim riječima svim sudionicima, otvorio istarski župan Valter Flego.

Projekt zavičajne nastave implementiran je u vrtiće, osnovne škole, a u budućnosti i u srednje škole. Projekt zavičajnosti nastao je na principu dobrovoljnosti koji su prihvatili vrtići i škole diljem Istre naglasio je župan.

Na postavljenim punktovima tj. štandovima mogao se vidjeti bogat i raznolik

svijet življenja na ovim prostorima kroz povijest. Kao da smo ušli u vremeplov prošlosti, utkanoj u našu sadašnjost i pripremljenoj za buduće generacije.

Ljepota je u oku promatrača, a zaista se moglo puno toga vidjeti: način života u prošlim davnim danima, biljna raznolikost naše Istre, značajni kulturni spomenici i ostavština, dječje igre, usmene predaja, plakati znameniti ljudi, gastronomske delicije i kako su kuhale naše none, razni rječnici, ručno izrađena odjeća…

Svi predstavnici škola u Dvorani „Istra“ predstavili su svoje projekte.

Nositelji programa naše škole predstavili su pojedinačne radionice riječju i slikom . Istaknuli smo svih 12 radionica s kratkim osvrtom na učenike i voditelje. Na kraju smo pokazali jedan video uradak o znanju zavičajnih riječi snimljenog i provedenog s učenicima prvašićima.

U sklopu programa održana su i dva predavanja.

Prof.dr.sc. Lina Pliško s Filozofskog fakulteta Sveučilišta Jurja Dobrile u Puli –

„Jezična slika Istre“ , a prof. Marianna Jelicich – Bulić iz umaške Talijanske osnovne škole Galileo Galilaji -„ Istrovenetsko naslijeđe“